**ԵԶՐԱԿԱՑՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԵՎՐՈՊԱԿԱՆ ՀԱՆՁՆԱԺՈՂՈՎԻ ՄԻՋԵՎ «ԵՄ-Ն ՔԱՂԱՔԱՑԻՆԵՐԻ ՀԱՄԱՐ՝ ՀԱՅԱՍՏԱՆՈՒՄԺՈՂՈՎՐԴԱՎԱՐՈՒԹՅԱՆ ԱՄՐԱՊՆԴՈՒՄ» (ՀԱՏՈՒԿ ՊԱՅՄԱՆՆԵՐ) ՖԻՆԱՆՍԱՎՈՐՄԱՆ ՀԱՄԱՁԱՅՆԱԳՐԻ** **ՀԱՍՏԱՏՄԱՆ (ՎԱՎԵՐԱՑՄԱՆ) ԱՐՏԱՔԻՆ ՔԱՂԱՔԱԿԱՆ ՆՊԱՏԱԿԱՀԱՐՄԱՐՈՒԹՅԱՆ ՄԱՍԻՆ ԵՎ ՏԵՂԵԿԱՏՎՈՒԹՅՈՒՆ**

**ՈՒԺԻ ՄԵՋ ՄՏՆԵԼՈՒ ԿԱՐԳԻ**

**ՎԵՐԱԲԵՐՅԱԼ**

2018 թվականի նոյեմբերի 29-ին և դեկտեմբերի 7-ին ստորագրված Հայաստանի Հանրապետության և Եվրոպական հանձնաժողովի միջև «ԵՄ-ն քաղաքացիների համար՝ Հայաստանում ժողովրդավարության ամրապնդում» ֆինանսավորման համաձայնագրով (այսուհետ՝ Համաձայնագիր) նախատեսվում է ֆինանսական աջակցություն տրամադրել Հայաստանի Հանրապետության կառավարությանը, որն ուղղվելու է արդար և թափանցիկ ընտրական գործընթացների կազմակերպմանը, մարդու իրավունքների ոլորտում գենդերային հավասարության ապահովմանը, մեդիա ոլորտի զարգացմանը և կառավարման գործընթացներին քաղաքացիների մասնակցության ապահովմանը: Համաձայնագրով սահմանված Գործողության ընդհանուր արժեքը կազմում է 8.040.000 եվրո: Եվրոպական միությունը սեփական միջոցներից Գործողության իրականացմանն ուղղելու է 7.500.000 եվրո, իսկ Գործողության մնացած մասը համաֆինանսավելու է Մեծ Բրիտանիայի, Գերմանիայի և Շվեդիայի կողմից:

Ելնելով վերոգրյալից և հիմք ընդունելով «Միջազգային պայմանագրերի մասին» ՀՀ օրենքի 11-րդ հոդվածի դրույթները Համաձայնագրի հաստատումը ՀՀ վարած արտաքին քաղաքականության առումով գտնում ենք նպատակահարմար։

Միաժամանակ տեղեկացնում ենք, որ Համաձայնագիրը ստորագրվել է 2018թ. նոյեմբերի 29-ին ԵՄ կողմից և դեկտեմբերի 7-ին ՀՀ տնտեսական զարգացման և ներդրումների նախարարի պաշտոնակատար Տիգրան Խաչատրյանի կողմից:

Համաձայնագիրն ուժի մեջ է մտնում դրա ուժի մեջ մտնելու համար անհրաժեշտ ներպետական ընթացակարգերի ավարտման մասին ծանուցումը ԵՄ-ին ներկայացնելու ամսաթվից:

**ՀՀ ԱՐՏԱՔԻՆ ԳՈՐԾԵՐԻ**

**ՆԱԽԱՐԱՐԻ ՏԵՂԱԿԱԼ**

**ՇԱՎԱՐՇ ՔՈՉԱՐՅԱՆ**